open-index/open-wikipedia-markdown huggingface dataset:
Echolokácia (biológia)

**Echolokácia** je orientácia niektorých živočíchov v priestore vysielaním a registráciou spätne odrazeného ultrazvuku. 

Disponujú ňou najmä netopiere (*Chiroptera*), ale aj niektoré druhy vtákov a niektoré morské cicavce – delfíny, vačkovce, hlodavce a iné. 

Ako prvému sa podarilo objasniť orientáciu netopierov v priestore biológovi Donaldovi Griffinovi a Holanďanovi Dijgraafovi. Už od 18. storočia sa niektorí vedci pokúšali dozvedieť, ako sa netopiere orientujú. Lazzaro Spallanzani z Talianska zistil, že aj slepé netopiere dokážu loviť hmyz. Netopiere majú dobrý zrak, no pri love nezohráva dôležitú úlohu. V roku 1920 Hartridge vyslovil myšlienku, že netopiere sa orientujú pomocou ultrazvuku. 

## Netopiere
Netopier využíva na orientáciu zvukové signály ktoré nazývame sonar. Echolokácia je založená na vysielaní vysokofrekvenčných zvukov v pravidelných intervaloch, pričom počúvajú ich ozvenu odrážajúcu sa od okolitých predmetov. Takto dokážu určiť polohu aj vzdialenosť. Poznáme dva typy zvukových impulzov: vysokofrekvenčne konštantné (CF), ktoré tvoria čistý tón a frekvenčne modulované (FM), kde sa výška tónu v priebehu trvania na impulz mení. 

Frekvenčne konštantné signály sa vysielajú nosom a využívajú ich podkováre. Ostatné druhy netopierov vydávajú frekvenčne modulované signály ústami. Výška tónu závisí od druhu. Pohybuje sa medzi 15 – 115 kHz Výška tónu sa mení klesaním o 40 kHz. Za ultrazvuk sa považujú vlny väčšie ako 20 kHz, pričom človek počuje zvuky v rozpätí od 16 do 20 000 Hz.

## Delfíny
Delfíny taktiež vysielajú vysokofrekvenčné zvuky cez takzvaný melon – vdutinu v hornej časti hlavy, ktorá mení pri sústreďovaní zvukov tvar. Späť sa prijímajú cez spodnú čeľusť až do mozgu.

## Iné projekty

Kategória:Zoológia
Francúzska západoindická spoločnosť

thumb|Francúzske osídlenie v Severnej Amerike v roku 1681

**Francúzska západoindická spoločnosť** (fr. *Compagnie des Indes Occidentales*) bola v dejinách francúzskeho obchodu spoločnosť s výsadnými právami založená v roku 1664. Vďaka svojim privilégiám dostala do vlastníctva panstvo Akádia v Kanade, Cayenne na Antilách a *terra firma* v Južnej Ameriky od Amazónie po rieku Orinoco. Pre obchod s týmito oblasťami, ale aj s Guinejským pobrežím a Senegalom mala na päťdesiat rokov dominantné postavenie s platením len polovičných poplatkov štátu.

Kapitál Spoločnosti bol tak veľmi významný, že bola schopná za menej ako šesť mesiacov vybaviť svoju flotilu štyridsiatimi
piatim loďami. S týmto loďstvom potom svoje územia spravovala, osídľovala a obchodovala s nimi. Avšak Spoločnosť existovala len deväť rokov. V roku 1674 jej bol majetok odobratý a jej územia sa znovu vrátili pod kráľovskú správu.

Toto zrušenie bolo spôsobené čiastočne chudobou spoločnosti spôsobenou stratami vo vojne s Anglickom, ktoré si vyžiadali požičanie veľkej sumy peňazí, a odobratie exkluzívnych práv na obchod s Guineou.

## Pozri aj
* Francúzske kolónie
* Kolonializmus
* Francúzska východoindická spoločnosť
* Západoindická spoločnosť
* Východoindická spoločnosť

## Zdroj

## Externé odkazy
* Entry in The Canadian Encyclopedia 
* Account in encyclopedia.com
* Another account in ghcaraibe.org

Kategória:Dejiny Francúzska
Kategória:Dejiny Ameriky
Kategória:Francúzske kolónie
Zoznam expedícií Českého egyptologického ústavu

**Podrobnejší prehľad egyptologických výprav Československého a neskôr Českého egyptologického ústavu** Filozofickej fakulty Karlovej univerzity v Prahe od jeho založenia po rok 2008.

## Zoznam
### Expedície v nílskom údolí

### Expedície v oázach Západnej púšte

## Referencie

## Pozri aj
* Abú Sír
* Český egyptologický ústav
* Karlova univerzita
* Zoznam egyptských pyramíd

## Literatúra
* 
* 
* 

Expedície Českého egyptologického ústavu
Turning Torso

náhľad|Turning Torso
**Turning Torso** je mrakodrap vo Švédskom meste Malmö. Autorom budovy je španielsky architekt Santiago Calatrava, ktorý ju navrhol v štýle dekonštruktivizmu. Výstavba začala 14. februára 2001 a mrakodrap oficiálne otvorili 27. augusta 2005. Po dokončení sa mrakodrap stal najvyššou budovou v Škandinávii, najvyššou obytnou budovou v EÚ a druhou v Európe (po Triumph Palace v Moskve).

Calatravov pôvodný model sa skladal zo siedmich kociek, ktoré boli inšpirované tvarom otočeného ľudského tela (torza). Budova má päťuholníkový pôdorys a je zložená z deviatich častí, pričom každá časť má päť poschodí. Budova je otočená o 90 stupňov. Jadro budovy tvorí betónové „potrubie“, ktoré obsahuje 5 výťahov a schodiská. Fasádu tvoria hliníkové panely.

Mrakodrap je vysoký 190 metrov a má 54 nadzemných poschodí. Slúži ako obytný dom (150 bytov) spolu s administratívnymi priestormi (prvé dve časti). Pre svoj obytný charakter nie je verejnosti prístupný.

Na výstavbu sa spotrebovalo 25 000 m<sup>3</sup> betónu. Maximálna odchýlka vrcholu budovy je pri predpokladaných búrkach 0,3 m. Celkové náklady na výstavbu predstavovali približne 1 600 miliónov švédskych korún.

## Referencie

## Galéria

obrázok:Turning torso by night1.jpg|Turning Torso v noci spolu s okolitou zástavbou
obrázok:Turningtorsoconstruction.jpg|Počas výstavby


## Iné projekty

## Externé odkazy
* www.turningtorso.com  oficiálna stránka

Kategória:Mrakodrapy vo Švédsku
Kategória:Malmö
Kategória:Dekonštruktivizmus
Kategória:Architektúra z 2005
Kategória:Santiago Calatrava
Záložník (vojsko)

**Záložník** alebo **vojak v zálohe** alebo hovorovo **rezervista** je vojak, ktorý po ukončení aktívnej služby v armáde (popr. základnej vojenskej služby)  naďalej zostáva v pohotovosti pre prípadné nasadenie vo vojnovom konflikte.

## Historický vývoj
Záložníci v strednej Európe prvý raz získali na dôležitosti až po pruskej porážke v bitke pri Jene a Auerstedte. Napoleon Bonaparte totiž Prusko donútil k drastickej redukcii armády, ktorá nesmela mať viac ako 42 000 mužov.

Systém armády bol reformovaný tak, že predpokladal krátky vojenský výcvik odvedencov, ktorí sa následne stali záložníkmi a boli nasadení až vo vojne. Takto bolo možné výrazne znížiť veľkosť armády, hoci jej vojenská sila sa dramaticky neznížila.

## Zdroj

Kategória:Vojenské povolania
Mobilizácia

**Mobilizácia** alebo **mobilizovanie** môže byť:
*vo vojenstve: pozri mobilizácia (vojenstvo)
*podnecovanie, získa(va)nie do nejakej činnosti
*v ekonómii: urobenie mobilným; urobenie disponibilným (napr. kapitál)
*v medicíne:
**o kĺbe, časti tela a podobne: (u)robenie pohyblivým, mobilným
**o človeku po terapii: urobenie znova schopným pohybu
Všeobecná mobilizácia v roku 1938

[thumb|Mobilizácia [Česko-slovenská armáda|Česko-slovenskej armády, 1938]]

**Všeobecná mobilizácia** bola vyhlásená 23. septembra 1938 a v tento deň vstúpila Česko-slovenská republika do brannej pohotovosti.

## Opis vládnej vyhlášky
*č.183/1938 Sb.z. a n. ze dne 23. září 1938, o vstupu státu do branné pohotovosti (mobilizace)*

*[[Vláda]] republiky Československé vyhlašuje podle §57. odst.1 a 3 zákona ze dne [[13. máj|13. května]] [[1936]], č. 131 Sb.z. a n., o obraně státu, den 23. září 1938, jimž byla nařízena presidentem republiky podle §23. branného zákona mobilisace, za den vstupu státu Československého do branné pohotovosti.*

*[[Jan Syrový]] v.r.*

## Vyhlásenie mobilizácie
Takmer celý český a slovenský národ už niekoľko dní pri rádiách čakal na opatrenia na obranu vlasti. Väčšina česko-slovenského obyvateľstva prijala správu o nich a o mobilizácii armády s uspokojením a nadšením. Mobilizácia sa preto uskutočnila rýchlo a úspešne. Netrpezlivo sledovali vysielanie hlavne záložníci odvodových ročníkov, ktorých sa mala očakávaná mobilizácia týkať. Prví záložníci sa preto hlásili u svojich útvarov ihneď po vyhlásení mobilizácie. 

Mobilizácia bola vyhlásená 23. septembra 1938 o 22:00 hodine. Za 24 hodín boli u väčšiny vojenských útvarov prezentované tri štvrtiny povolaných záložníkov. 

Mobilizácia povolala 18 ročníkov I. zálohy a náhradnej zálohy všetkých zbraní a služieb, a časť príslušníkov II. zálohy – potrebných špecialistov. Celkovo bolo povolaných do zbrane 1 250 000 mužov vrátane povolancov pred začiatkom mobilizácie. Ďalej bolo k dispozícii 350 tankov, 5 000 delostreleckých hlavní a 950 vojenských lietadiel. 

Po Mníchovskej dohode však boli vojenské jednotky rozpustené.

## Štruktúra mobilizovanej armády
* I. armáda (11 divízií a 1 brigáda) – veliteľstvo v Kutnej Hore
* II. armáda (4 divízie) – veliteľstvo v Olomouci
* III. armáda (7 divízií) – veliteľstvo v Kremnici
* IV. armáda (9 divízií) – veliteľstvo v Brne
* Ústredná záloha (9 divízií)

## Pozri aj
* Česko-slovenská armáda
* Prvá česko-slovenská republika
* Mníchovská dohoda
* Česko-slovenské opevnenie
* Edvard Beneš
* Mobilizácia

## Iné projekty

## Externé odkazy
* Račice – sídlo hlavního velitele čs. branné moci v září 1938

## Zdroj

Kategória:Dejiny Česko-Slovenska
Kategória:Vojsko v Česko-Slovensku
Echolokácia

**Echolokácia** môže byť:
*všeobecne a v technike: používanie zvuku (prípadne aj rádiových vĺn) na princípe spätného odrazu na zisťovanie polohy a/alebo tvaru predmetu, pozri echolokácia (technika)
*v biológii: pozri echolokácia (biológia)
Záložník

**Záložník** môže byť:
*vo vojenstve: vojak v zálohe, pozri záložník (vojsko)
*v športe: hráč v zálohe, pozri záložník (šport)
Jaroslav Tvrdík

Ing. **Jaroslav Tvrdík** (* 11. september 1968, Praha) je bývalý minister obrany Českej republiky v rokoch 2001 až 2003 vo vláde Miloša Zemana a vláde Vladimíra Špidlu.

Detstvo strávil v Havlíčkovom Brode. Vyštudoval strednú ekonomickú školu v Chotěboři, potom Vysokú vojenskú školu vo Vyškove, kde promoval v roku 1990. V roku 1992 absolvoval misiu UNPROFOR v bývalej Juhoslávii. Od roku 1996 pracuje v ministerstve obrany, od roku 2000 ako námestník ministra obrany. V roku 2001 - 2003 bol ministrom obrany.

Po odvolaní z funkcie ministra obrany bol viac ako dva roky prezidentom a predsedom predstavenstva Českých aerolínií. Kritici vyčítajú, že bol do štátneho podniku dosadený bez toho, aby prebehlo výberové konanie. Pred voľbami do snemovne v roku 2006 bol ústredným volebným manažérom ČSSD, potom bol predsedom ČSSD Jiřím Paroubkom vymenovaný za vedúceho jeho poradcov.

Od roku 1993 je ženatý, s manželkou Janou sa im v roku 2000 narodila dcéra Jana.

## Externé odkazy
* Životopis
* Tvrdík: Čínsky jsem se snažil učit, ale je to moc těžké

Kategória:Narodenia v 1968
Kategória:Ministri obrany Českej republiky
Kategória:Politici ČSSD
Ostrov štátov

right|thumb|Maják San Juan del Salvamento (1898)
**Ostrov štátov** ( je argentínsky ostrov v Atlantickom oceáne, ležiaci 29 km na východ od východných hraníc Ohňovej zeme, od ktorej ho oddeľuje prieliv Lemaire. Ostrov je administratívnou časťou argentínskej provincie  Tierra del Fuego, departmentu Ushuaia a je spravovaný z rovnomenného mesta Ushuaia. Na ostrove je posádka štyroch mužov obmieňajúca sa v 45 dňových intervaloch, majúca dohľad nad pohybom lodí, starajúca sa o ochranu prírody, prípadne sú schopní poskytnúť naliehavú pomoc.

## História
Ostrov bol objavený 25. decembra 1615 holandskými moreplavcami Jacobom le Maire a  Willemom Schoutenom, ktorí ostrovu dali názov. Jeho prvým, dočasným obyvateľom bol argentínsky námorník Luis Piedra Buena. 25. mája 1884 bola na ostrove dokončená výstavba majáka oficiálne nazývaného *San Juan del Salvamento*, ale viac je známy pod svojim neformálnym názvom *Faro del fin del mundo*, *("Maják na konci sveta")*. Existuje domnienka, že práve on inšpiroval Julesa Vernea k napísaniu románu pod tým istým názvom.

## Geografia
V rokoch 1899-1902 existovalo na ostrove vojenské väzenie, pre neustále narušovanie konštrukcií budov silnými vetrami, bolo presťahované na Ohňovú zem.

Ostrov je v osi východ západ dlhý 65 km a priemerne 15 km široký. Pobrežie je značne členité, s mnohými zátokami. Najvyšší bod na ostrove dosahuje výšku 823 metrov. Z geologického hľadiska je ostrov považovaný za posledný fragment Ánd. Porastený je krovinami a hustými nízkymi lesmi. Zrážky dosahujú 2000 mm ročne.

Nablízku sa nachádzajú menšie ostrovy a skaly. Najväčší z okolitých ostrovov je *Isla Observatorio* s rozlohou asi 4 km, ležiaci 6,5 km severne.

left|thumb|Fotografia ostrova z vesmíru, vľavo je vidno Ohňovú zem

## Iné projekty

## Externé odkazy
* Island of the States  - Lugares Magazine 
* Isla de los Estados - InterPatagonia.com  
* Images 
* Isla de los Estados reserve  

Ostrov štátov
Hôtel de ville de Paris

thumb|Parížska radnica
**Hôtel de ville de Paris** alebo **Parížska radnica** je budova v 4.obvode v centre Paríža z roku 1533.

## Dejiny
Prvá budova radnice na tomto mieste stála od 13. storočia. Nová budova bola postavená v roku 1533 v renesančnom štýle.  Počas Veľkej francúzskej revolúcie a revolúcie v roku 1848 bola radnica poškodená a v roku 1871 vyhorela. K rekonštrukcii prišlo v rokoch 1874 až 1882 a to v klasicistickom slohu. Na budove je umiestnených 136 sôch predstavujúcich významných občanov Paríža.

## Osobnosti na fasáde
Zoznam osobností na fasáde je v abecednom poradí:

## Referencie


## Iné projekty

## Externé odkazy
* Oficiálna stránka Parížskej radnice 

## Zdroj

Kategória:Stavby v Paríži
Kategória:Radnice vo Francúzsku
Kategória:Novorenesančné stavby vo Francúzsku
Kategória:Historické pamiatky v Paríži
Mojito

**Mojito** (výslovnosť [mochito]) je tradičný kubánsky koktail. Obyčajne obsahuje čerstvé lístky mäty, biely rum, ale ako originál sa dáva kubánsky rum Mulata alebo Santiago De Cuba, surový trstinový cukor, limetky, limetková šťava a perlivá voda. Podáva sa vo vysokých pohároch so slamkou a miešadlom. Namiesto limetiek sa niekedy používa len limetková šťava a namiesto cukru sirup (guarapo). V niektorých verziách sa do nápoja pridáva niektorý horký likér (Angostura bitter).

## Iné projekty

Kategória:Alkoholické nápoje
Kategória:Kokteily
Piña colada

right|thumb|Piña colada

**Piña colada** je alkoholický nápoj, ktorý sa pije hlavne v Karibiku na plážach. Existuje aj verzia bez alkoholu, ktorá sa nazýva Virgin colada.

Obsahuje biely rum, kokosové mlieko a šťavu z plodov ananásu.

V oblasti Karibského mora sa vždy pripravuje z čerstvého kokosu a ananásu. Spoločne sa rozmixujú v mixéri a následne, už v pohári, doplnia o biely rum.

V Európe sa obyčajne čerstvý kokos nahrádza konzervovaným kokosovým mliekom a ananás zase ananásovým džúsom.

V oboch prípadoch by sa nápoj mal servírovať s plátkom ananásu.

## Iné projekty

Kategória:Alkoholické nápoje
Chat (rozlišovacia stránka)

**Chat** môže byť:
*rozhovor v reálnom čase, pozri chat
*geologické obdobie, časť oligocénu, pozri chat (stupeň)
Sex on the Beach

right|thumb|koktail Sex on the Beach

**Sex on the Beach** (v preklade *sex na pláži*) je alkoholický koktail. Ako mnoho populárnych koktailov má niekoľko variantov, najznámejší je pravdepodobne nasledovný:
* 5 cl vodky
* 5 cl broskyňového likéru
* 2 dcl pomarančovej alebo ananásovej šťavy
* 1 dcl brusnicového džúsu alebo malinového sirupu
Pripravuje sa tak, že do shakera sa vloží do troch štvrtín pohára ľad. Pridá sa vodka, broskyňový likér a dolejú sa džúsy. Zamieša sa a preleje do veľkého pohára. Nakoniec sa naspodok pohára prileje trochu sirupu a okraj sa ozdobí rezom ananásu, rezom pomaranča a koktailovou čerešňou, všetko prepichnuté špáradlom.

## Iné projekty

Kategória:Kokteily
Kategória:Alkoholické nápoje
Elektrometeor

**Elektrometeor** je viditeľný alebo počuteľný prejav atmosférickej elektriny. Elektrometeorom je búrka, Eliášov oheň a polárna žiara.

## Zdroje

## Pozri aj
* meteor
* hydrometeor
* fotometeor
* litometeor

Kategória:Meteorológia
Hydrometeor

**Hydrometeor** je meteor, v meteorologickom zmysle, ktorý je tvorený vodnými časticami v kvapalnom alebo tuhom stave, a ktorý sa vznáša v atmosfére alebo je na zemskom povrchu. Hydrometeorom sú jednak vertikálne zrážky (dážď, sneh, krúpy, atď.), jednak horizontálne zrážky (rosa, zmrznutá rosa, atď.) a hmla, pričom oblaky k hydrometeorom nepatria.

## Pozri aj
*Meteor
**Elektrometeor
**Fotometeor
**Litometeor

Kategória:Meteorológia
Kategória:Voda
Kategória:Atmosféra
Michael Roesch

**Michael Roesch** (* 24. apríl 1974) je filmový režisér, producent a scenárista. Na tvorbe svojích filmov spolupracuje s kolegom, filmárom Peter Scheerer.

Film ho okúzlil už v detstve. Ako 12-ročný začal Michael Roesch s natáčaním krátkych 8 mm filmov. Počas stúdia na univerzite pracoval Roesch ako filmový spravodaj pre pre rôzne noviny a časopisy. Neskôr začal spolu so svojím kolegom Petrom Scheererom úspešnu kariéru ako scenárista. Pracovali v rozličnými odvetviami filmovej produkcie. Medzi ich scenáristické diela patria napríklad Alone in the Dark, House of the Dead 2 a pripravovaný Far Cry.

V roku 2006 režírovali Roesch a Scheerer ich prvé spoločné dielo, triler o upíroch s názvom Brotherhood of Blood, v ktorom, okrem iných hrali i Victoria Pratt, Sid Haig a Ken Foree. Film mal svetovú premiéru na prestížnom filmovom festivale v Španielskom Sitges, v oktόbri 2007 (Sitges Film Festival)
V roku 2007 Roesch a Scheerer režírovali Alone in the Dark II, v ktorom hrali Rick Yune, Lance Henriksen a Danny Trejo. Tento film je pokračovaním filmu z roku 2005 Alone in the Dark.

## Filmografia
* Prisoners of the Sun (2013) (koprodukcia)
* Bluberella (2011) (associate producenta)
*  (2010) (associate producenta)
* Alone in the Dark II (2009) (réžia, scenár) 
* Far Cry (2007) (scenár) 
* In the Name of the King: A Dungeon Siege Tale (2007) (associate producenta) 
* Brotherhood of Blood (2006) (režisér, scenárista) 
* BloodRayne (2006) (associate producenta)
* House of the Dead 2 (film) (2005) (scenárista) 
* Alone in the Dark (2005) (scenárista) 
* House of the Dead (2003) (koprodukcia) 

## Externé odkazy
* 

Kategória:Narodenia v 1974
Kategória:Kanadskí filmoví režiséri
Kategória:Kanadskí filmoví scenáristi
Kategória:Kanadskí filmoví producenti
Litometeor

**Litometeor** je meteor, v meteorologickom zmysle, ktorý pozorujeme v atmosfére. Litometeory sú pevné častice (nie ľadu), ktoré sa dostali do atmosféry. Medzi litometeory patrí dym, prach a piesok, ďalej tiež prachové búrky, pieskové búrky a prachové a pieskové víry. 

## Pozri aj
* Meteor
** Elektrometeor
** Fotometeor
** Hydrometeor

Kategória:Meteorológia
Vysoká hora

**Vysoká hora** môže byť:
* vrch v Kremnických vrchoch, pozri Vysoká hora ()
* vrch v Ondavskej vrchovine, pozri Vysoká hora ()
* vrch v Spišsko-šarišskom medzihorí, pozri Vysoká hora ()
* ulica v Bratislave, pozri Vysoká hora (ulica)
 
## Pozri aj
*Vysoký grúň
*Vysoký vrch
Suchý vrch

**Suchý vrch** môže byť:

## Slovensko
* vrch v Branisku (), pozri Suchý vrch (vrch v Branisku) 
* vrch v Busove (), pozri Suchý vrch (vrch v Busove)
* vrch v Čiernej hore (), pozri Suchý vrch (vrch v pohorí Čierna hora)
* vrch v Krivánskej Malej Fatre, pozri Suchý vrch (1 267 m n. m.)
* vrch v Nitrických vrchoch, pozri Suchý vrch (Strážovské vrchy)
* vrch v Ondavskej vrchovine, pozri Suchý vrch (426,1 m n. m.) 
* vrch v Slovenskom raji, pozri Suchý vrch (vrch v Spišsko-gemerskom krase)
* vrch v Spišskej Magure, pozri Suchý vrch (vrch v Spišskej Magure)
* vrch vo Veľkej Fatre, pozri Suchý vrch (vrch vo Veľkej Fatre)
* vrch vo Volovských vrchoch, pri obci Henclová, pozri Suchý vrch (vrch vo Volovských vrchoch) 
* vrch vo Volovských vrchoch, pri obci Vlachovo, pozri Suchý vrch (972,4 m n. m.)
* vrch vo Vysokých Tatrách, medzi Batizovským a Velickým plesom, pozri Suchý vrch (vrch vo Vysokých Tatrách)
* vrch vo Západných Tatrách, pozri Suchý vrch (vrch v Západných Tatrách)
* chránené územie, pozri Suchý vrch (národná prírodná rezervácia)

## Česko
*Suchý vrch (Orlické hory)
*Suchý vrch (Lužické hory)
*Suchý vrch (prírodná rezervácia)

## Pozri aj
*Suchá hora
*Suchý
Pavol Topoľský

**Pavol Topoľský** (* 14. marec 1961, Bratislava) je slovenský herec.

Študoval na Vysokej škole múzických umení v Bratislave, po štúdiu sa venoval divadlu. Účinkuje na Novej scéne a v divadle West. Venuje sa aj dabingu. Osem rokov s Janou Hubinskou bol tvárou reklamných kampaní Slovenskej sporiteľne.

## Filmografia
### TV filmy
* 1978: Víťaz
* 1978: Leť, ptáku, leť!
* 1984: Falošný princ
* 1989: Chodník cez Dunaj
* 1994: Gendúrovci
* 1995: Z môjho denníka
* 1997: V zajatí lásky
* 2000: Krajinka
* 2009: Nedodržaný sľub

### TV seriály
* 1984: Rozprávky pätnástich sestier
* 1984: Povstalecká história (okrem 6. epizódy)
* 1986: Alžbetin dvor (6. epizóda)
* 1990: Ujo maliar pozýva
* 1991: Štúrovci (1. epizóda)
* 1993: Frasier
* 2007: Susedia
* 2008: Ordinácia v ružovej záhrade
* 2008: Priateľky
* 2008: Mesto tieňov (1. séria, 5. epizóda)
* 2009: Kutyil s.r.o.
* 2010: Panelák
* 2011: Dr. Ludsky (5. epizóda)
* 2012: Rodinné prípady
* 2015: Svet podľa Evelyn (5. epizóda)
* 2015: Susedské prípady
* 2016: Dovidenia, stará mama
* 2016: Skutočné príbehy
* 2017: Pravá tvár (3. epizóda)
* 2017: Rex (4. epizóda)
* 2018: Oteckovia (1. séria: gynekológ)
* 2018: Vlci (6. epizóda)
* 2019: Tvoja tvár znie povedome (5. séria)
* 2019: Bodka (5. epizóda)
* 2019: Záchranári
* 2020 – súčasnosť: Oteckovia (3. sériasúčasnosť: *Vladimír st. „Kapitán“ Bielik*)
* 2020: Hniezdo (okrem 10. epizódy)
* 2020: Prázdniny (2 séria, 2 epizóda; 4. séria, 1. a 4. epizóda)

### Divadelný záznam
* 2020: Cyrano z predmestia

## Dabing
Najznámejšou úlohou Pavla Topoľského v dabingu je postava doktora Frasiera Cranea v seriáli Frasier. Veľmi často dabuje Eddieho Murphyho, ktorého nadaboval vo viac ako 25 filmoch (Policajt v Beverly Hills, Doktor Dolittle, Zamilovaný profesor, ...). Topoľský má bohatý hlasový prejav, vďaka čomu vždy nadaboval všetky postavy, ktoré vo filme Murphy hral aj keď ich bolo viacero (napr. Zamilovaný profesor, Norbit). Taktiež je najčastejším dabérom Jacka Nicholsona a nadaboval postavu agenta Smitha (Hugo Weaving) v trilógii Matrix. Vyskúšal si aj dabingovú réžiu (Hitman, Fantastická štvorka a Silver Surfer). Taktiež daboval aj Ice Cuba vo filme Už sme doma?

## Osobný život
Je otcom štyroch dcér a je ženatý po tretíkrát. Jeho súčasnou manželkou je tanečníčka a kolegyňa z divadla Viera Bieliková.

## Referencie

## Iné projekty

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí dabingoví režiséri
Kategória:Členovia Činohry Novej scény
Kategória:Absolventi Vysokej školy múzických umení
Kategória:Osobnosti z Bratislavy
Eliášov oheň

thumb|Eliášov oheň na lodi
**Eliášov oheň** alebo tiež **Oheň svätého Eliáša** je akustický a optický jav vyvolaný vybitím statickej elektriny pri silných búrkach (tzv. hrotový výboj). Dochádza k nemu na vyvýšených miestach, hrotoch, vrcholkov stromov a pod. Prejavuje sa modrým svetielkovaním objektov kde dochádza k vybitiu statickej elektriny.

## Výskyt
Je to prírodný úkaz, ktorý vzniká na mori a na vysokých horách.  V dôsledku ionizácie ovzdušia sa napr. okolo hlavy človeka, stojaceho na vysokom vrchole vytvára svetielkovanie. 
Najčastejšie sa objavuje počas búrok, víchríc a fujavíc. Je znakom vysokej intenzity elektrického poľa pred búrkou a varovný signál vysokého nebezpečenstva úderu blesku, preto je nutné ihneď opustiť tieto miesta. Ľuďom sa ježia chlpy, vlasy alebo mravenčia prsty.

## Vznik
Vzniká vtedy keď búrkový mrak vysáva zo zeme elektricky nabité častice. Tie potom často stúpajú nahor cez vysoké predmety, napríklad stromy alebo stožiare lodí. Ak sa tento elektrický tok stretne s časticami prúdiacimi dole z oblakov, do zeme okamžite udrie blesk.

## Zaujímavosti
Eliášov oheň je možné často pozorovať na voľnom mori, pretože plávajúca loď predstavuje na vodnej ploche vyvýšeninu. V minulosti námorníci verili, že je to dobré znamenie, ktoré ich ochraňuje. 

V meteorológií je Eliášov oheň označovaný za elektrometeor.

## Iné projekty

Kategória:Meteorológia
Kategória:Eponymické termíny v geovedách
Suchá hora

**Suchá hora** môže byť:

* na Slovensku:
** vrch v Slanských vrchoch (), pozri Suchá hora (vrch v Slanských vrchoch, 806 m)
** vrch v Spišskej Magure, pozri Suchá hora ()
** vrch v Strážovských vrchoch, pozri Suchá hora (vrch v Strážovských vrchoch)
** vrch vo Vtáčniku, pozri Suchá hora (vrch vo Vtáčniku)
** vrch v Žiari, pozri Suchá hora ()

* v Česku:
** chránené územie, pozri Suchá hora (prírodná rezervácia)

## Pozri aj
* Suchá Hora
* Vysielač Suchá hora
* Suchý vrch
Grúň

**Grúň** (z rumunského *grunium*) môže byť:
*priezvisko:
**Dušan Grúň, slovenský spevák
*vrch na Slovensku:
**v pohorí Čierna hora, pozri Grúň (vrch v pohorí Čierna hora)
**v Jablunkovskom medzihorí (), pozri Grúň (vrch v Jablunkovskom medzihorí)
**v Laboreckej vrchovine, pozri Grúň ()
**v (Krivánskej) Malej Fatre, pozri Grúň ()
**v (Lúčanskej) Malej Fatre pri Fačkove, pozri Grúň ()
**v (Lúčanskej) Malej Fatre pri Vrútkach, pozri Grúň ()
**v Muránskej planine (), pozri Grúň (vrch v Spišsko-gemerskom krase)
**v Nízkych Tatrách, pozri Grúň ()
**v Ondavskej vrchovine (), pozri Grúň (vrch v Ondavskej vrchovine)
**v Oravských Beskydách, pozri Grúň ()
** v Poľane, pozri Grúň (vrch v Poľane)
** v Stolických vrchoch, pozri Grúň (vrch v Stolických vrchoch)
**v Turzovskej vrchovine, pozri Grúň ()
**v Západných Tatrách, pozri Grúň (vrch v Západných Tatrách)
* vrch v českej časti Bielych Karpát (), pozri Grúň (vrch v Bielych Karpatoch)

*súčasť názvu geografických objektov na Slovensku:
**Brusniansky grúň, vrch () v Poľane
**Bukovský grúň, vrch () v Bukovských vrchoch
**Červený grúň, vrch () v Nízkych Tatrách
**Čierny grúň, vrch () vo Vihorlatských vrchoch
**Dlhý grúň, vrch () vo Veporských vrchoch
**Hájny grúň, viaceré vrchy
**Hrubý grúň, vrch () v Liptovskej kotline
**Ostrý Grúň, obec v okrese Žarnovica
**Poludňový grúň, vrch () v Malej Fatre
**Pomývačný grúň, vrch () vo Veporských vrchoch
**Šarý grúň, potok na Orave
**Široký grúň, vrch () v Poľane
**Veľký Grúň, viaceré vrchy
**Vrchbánsky grúň, vrch () v Nízkych Tatrách
**Vysoký grúň, viaceré vrchy

* prírodná pamiatka, pozri Grúň (prírodná pamiatka)

## Referencie
Vysoký grúň

**Vysoký grúň** môže byť:

*vrch v Laboreckej vrchovine (), pozri Vysoký grúň (Laborecká vrchovina)
*vrch vo Veľkej Fatre (), pozri Vysoký grúň (Veľká Fatra)
*vrch v Ľubovnianskej vrchovine (), pozri Vysoký grúň (Ľubovnianska vrchovina)

## Pozri aj
*Grúň
*Vysoká hora
*Vysoký vrch
Hájny grúň

**Hájny grúň** môže byť:
* vrch v Poľane, pozri Hájny grúň ()
* vrch vo Veporských vrchoch, pozri Hájny grúň ()
Céčka

right|thumb|Céčka a iné tvary

**Céčka** boli populárna hračka detí a mládeže v Česko-Slovensku v 80. rokoch a začiatkom 90. rokov 20. storočia. Pôvodne sa vyrábali ako súčasti závesov do okien a dverí, no neskôr sa stali cenným zberateľským artiklom. Okolo céčiek sa spontánne rozpútalo doslova šialenstvo. Tieto plastové výlisky v tvare písmena C s veľkosťou okolo 1,5 cm bolo možné spojením zreťaziť a slúžili na hranie, ako módny doplnok alebo aj ako platidlo pre výmenný obchod. S céčkami deti hrávali tzv. čiaru, čo bola hazardná hra, pri ktorej ten, kto hodil najbližšie k čiare, vyhrával všetky vsadené céčka ostatných hráčov.

## Externé odkazy
* Céčka boli v ČSSR vzácne ako tvrdá mena
* Céčka budou muzejní exponát

Kategória:Hračky
Ostrá skala

**Ostrá skala** môže byť:

*vrch v Malej Fatre, pozri Ostrá skala (vrch v Malej Fatre) 
*vrch v Oravskej vrchovine, pozri Ostrá skala (813,5 m n. m.) 
*v NP Slovenský raj, pozri Ostrá skala (Slovenský raj)
* v CHKO Cerová vrchovina, pozri Ostrá skala (Cerová vrchovina)

## Pozri aj
*Ostrá hora
*Ostrý vrch
Veľká Ostrá

**Veľká Ostrá** môže byť:
*vrch v Bukovských vrchoch, pozri Veľká Ostrá () 
*vrch v Tribeči, pozri Veľká Ostrá (Tribeč)
Einsteinov prstenec

thumb|Príklady Einsteinových prsteňov

**Einsteinov prstenec** v astronómii predstavuje kruhovú deformáciu svetla zo zdroja (galaxia alebo hviezda) vďaka gravitačnej šošovke, ktorú tvorí objekt s veľmi veľkou hmotnosťou (iná galaxia alebo čierna diera). Tento jav nastáva keď sa gravitačná šošovka nachádza na spojnici medzi zdrojom svetla a pozorovateľom. Prvý úplný Einsteinov prstenec, označený ako B1938+666, bol objavený vďaka spolupráci astronómov z Michiganskej univerzity a tímom NASA Hubble Space Telescope v roku 1998.

## Úvod
Gravitačnú šošovku predpovedala Einsteinova všeobecná teória relativity. Svetlo zo zdroja sa nešíri priamočiaro (v troch rozmeroch), ale po trajektórii časopriestoru zakriveného prítomnosťou veľmi hmotného objektu. Einsteinov prstenec predstavuje špciálny prípad gravitačnej šošovky, spôsobovaný presným zarovnaním zdroja, šošovky a pozorovateľa, čo spôsobí symetriu v okolí šošovky a vytvorí prstencovú štruktúru.

Veľkosť Einsteinovho prstenca je daná Einsteinovým polomerom. V radiánoch daná vzťahom

:\theta_E = \sqrt{\frac{4GM}{c^2}\;\frac{d_{LS}}{d_L d_S}},

kde

: G je gravitačná konštanta,
: M je hmotnosť šošovky,
: c je rýchlosť svetla,
: d_L je uhlová vzdialenosť šošovky,
: d_S je uhlová vzdialenosť zdroja, a
: d_{LS} je uhlová vzdialenosť medzi šošovkou a zdrojom.
 
Poznámka: Pri kozmologických vzdialenostiach vo všeobecnosti platí d_{LS}\ne d_S-d_L.

## História
Zakrivenie svetla gravitačným objektom predpokladal Einstein v roku 1912, krátko pred publikovaním Všeobecnej teórie relativity v roku 1916. Prstencový efekt v akademickej literatúre prvýkrát spomenul v roku 1924 Orest Chwolson. Albert Einstein sa k tomuto efektu vyjadril v roku 1936 po výzve českého inžiniera R. W. Mandla a uviedol: „Samozrejme neexistuje takmer žiadna šanca pozorovať tento jav priamo. Po prvé, sotva sa niekedy dostatočne priblížime takejto centrálnej línii. Po druhé, uhol β je mimo rozlišovacích schopností našich nástrojov.“
 
V tomto vyjadrení β predstavuj Einsteinov polomer v súčasnosti označovaný ako \theta_E (pozri vyššie). 
Einstein zvažoval šancu pozorovať Einsteinove prstence tvorené iba hviezdami a tá je nízka. Šanca pozorovať  prstence tvorené väčšími šošovkami ako galaxie a čierne diery je vyššia, pretože uhlová veľkosť prstencov sa zväčšuje s hmotnosťou šošovky.

## Známe Einsteinove prstence
V súčasnosti sú známe stovky gravitačných šošoviek. Zhruba pol tucta z nich sú čiastočné Einsteinove prstence s priemerom do jednej arcsekundy, pretože buď rozloženie hmotnosti šošovky nie je dokonale osovo symetrické, alebo zdroj, šošovka a pozorovateľ nie sú v dokonalej rovine. Zatiaľ sme nepozorovali dokonalý Einsteinov prstenec. Väčšinu prstencov pozorovali v rádiovom spektre.

## Referencie

## Pozri aj

* Gravitačná šošovka
* Všeobecná teória relativity

Kategória:Astrofyzika
Kategória:Gravitácia
Somálčania

**Somálčania** alebo **Somálci** (po somálsky *Soomaaliyeed*, po arabsky: الصوماليون) sú etnická skupina žijúca prevažne v oblasti Afrického rohu a Somálskeho polostrova. Väčšina z nich hovorí somálčinou, ktorá patrí medzi kušitské jazyky z afroázijskej jazykovej rodiny. Počet etnických Somálčanov vo svete je asi 15-17 miliónov a väčšina z nich je sústredená v Somálsku (vyše 9 miliónov), Etópii (asi 4,6 milióna), Jemene (do 1 milióna), severovýchodnej Keni (asi pol milióna), Džibutsku (350 000), veľké komunity žijú aj na Blízkom východe v Severnej Amerike a Európe.

Sú pravdepodobne potomkami kmeňov pochádzajúcich z južných pahorkatín Etiópie. Od 7. storočia boli pod silným arabským vplyvom, keď sa pobrežie Somálska stalo súčasťou arabských obchodných ciest v Indickom oceáne. Väčšina z nich ním ostala ovplyvnená dodnes a arabčina je naďalej jedným z národných jazykov Somálska. Somálčania sú rozdelení do kmeňov a problémom medzi nimi je rivalita, ktorá je hlavnou príčinou všetkých vojen v somálskych dejinách.

Najdôležitejším povolaním je kočovné pastierstvo.

## Iné projekty


Kategória:Somálsko
Kategória:Africké etniká, národy a národnosti
Žalúzia

right|thumb|Žalúzia

**Žalúzia** je sústava horizontálnych alebo vertikálnych lamiel zakrývajúca nejaký otvor. Pohyblivé žalúzie sú obyčajne spojené pákovým mechanizmom, ktorý umožňuje ich súčasné natáčanie. Žalúzie sa vyrábajú z mnohých materiálov, napríklad z látky, z kovu, z dreva, z bambusu, z plastu, z kože a pod.

Zariadenie sa skladá z doštičiek (lamiel), ktoré sú spojené povrazom, páskou alebo lankom. Toto spojenie umožňuje navíjanie a spúšťanie systému doštičiek. Vďaka ďalšiemu prvku, ktorý umožňuje otáčanie, je možné lamely otáčať a tým uzatvárať vzniknuté medzery medzi nimi a zamedzovať priechodu svetla, resp. vzduchu.

Najčastejšie sa používajú na prekrytie okien, prieduchov klimatizácie alebo chladičov a na reguláciu priechodu svetla alebo vzduchu.

## Iné projekty

Kategória:Bývanie
Kategória:Technika
Kategória:Okná
Ostrá skala (813,5 m n. m.)

náhľad|Ostrá skala
**Ostrá skala** () je vrch v Oravskej vrchovine, krajinnom celku Stredných Beskýd. Leží nad obcou Vyšný Kubín, približne  juhovýchodne od Dolného Kubína. 

## Poloha
Nachádza sa v strednej časti Oravskej vrchoviny. Leží v Žilinskom kraji, v okrese Dolný Kubín a na katastrálnom území obce Vyšný Kubín. Najbližšími sídlami sú na východnom úpätí situované Leštiny, na juhozápadne sa nachádza Vyšný Kubín a severozápadne Medzihradné, patriace mestu Dolný Kubín. Vrch je súčasťou chráneného areálu Ostrá skala a Tupá skala.

## Opis
Ostrá skala leží na južnom okraji centrálnej časti vrchoviny. Západne sa nachádza Kuzminovo (), Tupá skala () a Vrchy (), južne Soliská (), Veľký Choč () a Bukov (), východne Holica (), Ostré (), Súšava () a Mladá hora () a severne Šoltýsky vrch (), Turíkov Žiar (), Predný Krnáč (), Brezovec () a Trniny (). Masív patrí do povodia Oravy, kde vodu odvádza Jasenovský potok, do ktorého prúdi voda z južných svahov Leštinským potokom a zo severných potokom Medzihradník. Na vrchol nevedie značený turistický chodník. 

Na vrchole sa našli pozostatky keltského hradiska z halštatskej, laténskej a rímskej doby.

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných lokalít je vidieť okolité vrcholy Oravskej vrchoviny a susedné Chočské vrchy, no tiež Veľkú a Malú Fatru, Oravskú Maguru, Skorušinské vrchy a Západné Tatry. 

## Prístup
Na vrchol nevedie značená turistická trasa, preto prístup je možný lesnými chodníkmi z okolitých obcí. 

## Referencie

## Pozri aj
* Oravská vrchovina
* Ostrá skala a Tupá skala
* Zoznam vrcholov v Oravskej vrchovine

## Iné projekty

## Externé odkazy
* Poloha na turistickej mape

Kategória:Vrchy v Oravskej vrchovine
Kategória:Vrchy pod 1000 metrov na Slovensku
Kategória:Vrchy v okrese Dolný Kubín
Kategória:Vyšný Kubín
Pastierstvo

[náhľad|vpravo|Beduíni živiaci sa pastierstvom [Ťava|tiav a kôz]]
**Pastierstvo** je odvetvie poľnohospodárstva zaoberajúce sa chovom hospodárskych zvierat pasením na voľnom priestranstve.

## Kočovné pastierstvo
Kočovné pastierstvo je základom poľnohospodárstva mnohých krajín Blízkeho východu a prakticky celej Afriky. Charakteristické je cestovanie (kočovanie) iba podľa potrieb dobytka a človek mu prispôsobuje celý svoj život. Pastieri v mnohých prípadoch dodnes žijú ako ich predkovia spred tisícok rokov no na rozdiel od nich im to spôsobuje množstvá problémov spôsobených s rozdelením hraníc. Mnohé kočovné kultúry sú utlačované nie len inými kmeňmi, ale aj rukami štátu. Čoskoro bude z kočovného pastierstva podľa štatistík veľká rarita.

Štáty, pre ktoré je kočovné pastierstvo najcharakteristickejšie sú Mongolsko, Egypt, Alžírsko, Somálsko, Jordánsko a Mauritánia.

Najutlačovanejšou kočovnou kultúrou je zrejme vymierajúca kultúra Khoi San.

## Literatúra
* 
* 
* ZÁMEČNÍKOVÁ, Hana: *Pastoralism.* Žilina : Ústav vysokohorskej biológie Žilinskej univerzity [Institute of the High Mountain Biology, University of Žilina], 110 s. ISBN 978-80-88923-16-9 
* ZUSKINOVÁ, Iveta: *Liptov : Ovčiarstvo v Liptove.* Liptovský Hrádok : Spoločnosť priateľov Múzea liptovskej dediny, 2018. 232 s. ISBN 978-80-971874-6-0

## Pozri aj
* Pastier
* Salaš
* Koliba
* Pastiersky pes

## Externé odkazy
* Pastierstvo – uluv.sk
* Salašníctvo a pastierstvo – ilanovo.sk 


Kategória:Poľnohospodárstvo
Wadí’ Sa’áda

**Wadí’ Sa’áda**  - Wadih Amine STEPHAN - (), v anglickom prepise aj **Wadih Sa’adeh** alebo **Wadih Saadeh** (* 1948, Šibtín, Libanon) je libanonsko-austrálsky básnik a novinár.

Pracoval ako novinár v Bejrúte, Londýne, Paríži a v Nikózii, predtým ako sa presťahoval do Austrálie v roku 1988. Potom začal pracovať ako šéfredaktor v libanonských novinách *Annahar*  vychádzajúcich v Sydney.

Uverejnil 12 kníh poézie v arabčine, niektoré boli preložené do angličtiny, nemčiny, francúzštiny, španielčiny a iných jazykov. Ďalej sa podieľal na mnohých festivaloch kde sa prednášala poézia, v Austrálii a medzinárodne (Kolín nad Rýnom, Berlín, Lodève ...). 

## Externé odkazy
*Wadih Sa'adeh's Poetry Site - wadihsaadeh.awardspace.us (web.archive.org)

Kategória:Libanonskí spisovatelia
Kategória:Libanonskí básnici
Slnko records

**Slnko records** je slovenské hudobné vydavateľstvo, založené v Bratislave v roku 2001, ktoré sa orientuje na slovenskú alternatívnu scénu. Vydavateľstvo od vzniku vlastní a vedie speváčka skupiny Longital – Šina.

Medzi skupiny a interpretov, ktoré Slnko records vydáva či vydal, patria:

## Referencie

## Externé odkazy
* Slnko records – oficiálna stránka
* Slnko records – facebookový kanál

Kategória:Slovenské hudobné vydavateľstvá
Kategória:Organizácie založené v 2001
Záchranný tím SAR

náhľad|vpravo|Helikoptéra Bell UH-1D 

**Záchranný tím SAR** je nemecký akčný seriál z prostredia leteckej záchrannej služby SAR (*Search and Rescue*) nemeckej armády. Dej seriálu sa odohráva v meste Hamburg.  

Na Slovensku sa vysielal na TV JOJ.  

## Externé odkazy
* Oficiálna internetová stránka seriálu

Kategória:Nemecké akčné televízne seriály
Kategória:Televízne seriály z roku 1998
Vincennes

**Vincennes** je mesto v údolí rieky Marna v aglomerácii Paríža, (6, 7 kilometra od jeho centra), s ktorým je historicky úzko spojený. Vincennes patrí do departementu Val-de-Marne v regióne Île-de-France. V meste stojí zámok Vincennes.

## Dejiny
Vznik a celé dejiny mesta sú spojené s miestnym zámkom. 

V 12. storočí Ľudovít VII. les okolo Vincennes vyhlásil za kráľovský poľovnícky revír a dal postaviť hrad, ktorý bol neskôr veľakrát prebudovaný a dostavovaný. Stredoveké budovy sú jediné stavby kráľovskej rezidencie v stredovekom Francúzsku. 

V rokoch 1270 až 1350 bol hrad obľúbeným miestom pobytu francúzskych kráľov. 

V roku 1661 bola vo Vincennes podpísaná mierová zmluva medzi Francúzskom a Lotrinskom. Ľudovít XIV. sem preložil z Mont-Saint-Michel sídlo rádu de Saint-Michel a po jeho smrti v roku 1715 prestal byť zámok kráľovskou rezidenciou. Väzenie v donjone bolo zatvorené v roku 1784.

V 18. storočí mali na zámku prevádzky rôzne priemyselné odvetvia – (manufaktúra porcelánu, maliari fajansu a zbrojári). 

Až v roku 1787 sa Vincennes stalo mestom a s postavením pevnosti Fort Neuf v roku (1841) mestom posádkovým. Medzi rokmi 1817 až 1856 malo okolo 4.000 obyvateľov, v roku 1861 už takmer 5.800.

V roku 1900 sa na štadióne Vélodrome de Vincennes uskutočnili hlavné súťaže II. novovekých olympijských hier.

## Súčasnosť
V súčasnosti patrí Vincennes medzi mestá s najväčšou hustotou zaľudnenia v Európe – na ploche  žije 47 488 (2006) ľudí.
 
## Partnerské mestá
*  Castrop-Rauxel, Nemecko
*  Lambeth, Veľká Británia
*  Montigny-le-Tilleul, Belgicko
*  Tomar, Portugalsko
*  Vincennes, Indiana, USA

## Rodáci
* Filip Valois, vojvoda Orléansky (* 1336 – † 1375), mladší syn kráľa Filipa VI.
* Karol V. (* 1338 – † 1380), francúzsky kráľ
* Jana Bourbonská (* 1339 – †  1378), francúzska kráľovná, manželka Karola V.
* Anne Geneviève de Bourbon-Condé (* 1619 – † 1679), vojvodkyňa z Longueville, sestra vojvodu Grand Condé
* Marie Anne de Bourbon, princezná de Conti (* 1666 – † 1739), nemanželská dcéra Ľudovíta XIV.
* Isidore Canevale (* 1730 – †  1786), rakúsky architekt francúzskeho pôvodu
* Jacques Bainville (* 1879 – † 1936), spisovateľ, člen Académie française
* André Hardellet (* 1911 – † 1974), spisovateľ
* Pierre Messmer (* 1916 – † 2007), francúzsky politik a premiér
* Michel Droit (* 1923 – † 2000), spisovateľ, člen Académie française
* Serge Le Tendre (* 1946), autor komiksov a textár
* Michel Tognini (* 1949), pilot a astronaut

## Iné projekty

## Externé odkazy
* Oficiálna stránka 
* Zámok Vincennes

## Zdroj


Kategória:Mestá v Île-de-France
Hoľa

**Hoľa** môže byť:

*výšinový pasienok, pozri hoľa (pasienok)
*vrch v Čergove, pozri Hoľa ()
*vrch v pohorí Čierna hora, pozri Hoľa ()
*vrch v Levočských vrchoch, pozri Hoľa ()
*vrch v Oravských Beskydách (), pozri Hoľa (vrch v Oravských Beskydách)
*vrch vo Volovských vrchoch, pozri Hoľa (vrch vo Volovských vrchoch)

*súčasť názvu geografických objektov:
**Balochova hoľa (), vrch vo Volovských vrchoch
**Cisárska hoľa (), vrch v Stolických vrchoch
**Čertova hoľa (), vrch vo Volovských vrchoch
**Fabova hoľa, vrch, chránené územie a geomorfologický podcelok vo Veporských vrchoch
**Kojšovská hoľa, vrch a geomorfologický podcelok vo Volovských vrchoch
**Krakova hoľa (), vrch v Nízkych Tatrách
**Kráľova hoľa (), vrch v Nízkych Tatrách
**Kubínska hoľa, vrch a geomorfologický podcelok v Oravskej Magure
**Latiborská hoľa (), vrch v Nízkych Tatrách
**Matranská hoľa (), vrch v Matre
**Panská hoľa (), vrch v Nízkych Tatrách
**Predná hoľa (), vrch v Nízkych Tatrách
**Ráztocká hoľa (), vrch v Nízkych Tatrách
**Rovná hoľa (), vrch v Nízkych Tatrách
**Stredná hoľa (), vrch v Nízkych Tatrách
**Veľká hoľa (), vrch v Nízkych Tatrách
**Zámostská hoľa (), vrch v Nízkych Tatrách
**Žiarska hoľa (), vrch v Nízkych Tatrách

## Pozri aj
*Hole
Fabova hoľa

**Fabova hoľa** môže byť:
*vrch (1 438,8 m n. m.) vo Veporských vrchoch, pozri Fabova hoľa (vrch)
*geomorfologický podcelok Veporských vrchov, pozri Fabova hoľa (geomorfologický podcelok)
*chránené územie v Národnom parku Muránska planina, pozri Fabova hoľa (prírodná rezervácia)
Río Gallegos

**Río Gallegos** je hlavné a najväčšie mesto provincie Santa Cruz v južnej Argentíne. Súčasne je sídlom departmentu Güer Aike. Leží niekoľko kilometrov od najjužnejšieho bodu juhoamerickej pevniny Cabo Vírgenes, neďaleko pobrežia Atlantického oceánu. Pri sčítaní ľudu v roku 2010 malo mesto 95 796 obyvateľov. V súčasnosti sa počet obyvateľov mesta aj s predmestiami odhaduje na 111 400 ľudí.

## Geografia
thumb|300px|Klimadiagram Río Gallegos

Rio Gallegos leží pri ústí rovnomennej rieky Gallegos do Atlantického oceánu. Rieka tu tvorí desať kilometrov široký bazén, nazývaný Ría Gallegos. Nachádza sa na južnom výčnelku Patagónie, s mierne chladným, suchým a veterným podnebím.
 
## Dejiny
Konkrétny dátum založenia mesta nie je známy, ale osídľovacie aktivity v kraji začali najskôr po konečnej anexii tohoto teritória Argentínou v roku 1885. Osídľovanie súviselo s komerčným chovom oviec v regióne. Po roku 1912 prišlo k rýchlemu rastu obyvateľstva. Pre strategicky význam miesta štát podporoval tento región. Najmä posledných 30 rokov 20. storočia rástlo mesto pre dobré rámcové podmienky veľmi rýchlo.

## Ekonomika
Ekonomika mesta bola dlhú dobu závislá od ovčiarstva a s tým spojeného spracovateľského priemyslu a lodnej dopravy, najmä uhlia ťaženého v Río Turbio v Južných Andách. V súčasnosti hrá v ekonomike významnú úlohu turistika, predovšetkým pre relatívnu blízkosť k národného parku Los Glaciares. Dôležitý je tiež obchod s ropu vyťaženou na juhu provincie. Diverzifikácia ekonomiky v predchádzajúcich rokoch viedla k vysokému dopytu po pracovnej sile, čo viedlo k vlne prisťahovalcov predovšetkým zo severu Argentíny.

## Doprava
Río Gallegos je dôležitý dopravný uzol na ceste na Tierra del Fuego aj z územia Čile, ktorá sa dá dosiahnuť iba z územia Argentíny. Mesto je okrem toho jediné miesto Argentíny, z ktorého vedie letecká linka na Falklandské ostrovy. Návšteva ostrovov je ale ako následok vojny o Falklandské ostrovy pre Argentíncov naďalej pre ostré reštrikcie takmer nemožná.
Lety napríklad z Buenos Aires na Nový Zéland neletia priamou cestou, ale južným smerom pozdĺž pevniny, a potom pred preletom mora v Río Gallegos natankujú.

## Významní občania mesta
* Néstor Kirchner, bývalý prezident Argentíny 
* Walter Kendel, sochár  

## Partnerské mestá
*  Punta Arenas (od 2006)

## Referencie

## Iné projekty

## Externé odkazy
* Stránka mesta  
* LiveArgentina.com - Informácie o meste  

## Zdroj

Kategória:Mestá v provincii Santa Cruz
Kategória:Prístavné mestá v Argentíne
Karl Landsteiner

**Karl Landsteiner** (* 14. jún 1868, Viedeň, Rakúsko – † 26. jún 1943, New York, New York, USA) bol americký biológ a lekár rakúskeho pôvodu. 

V roku 1930 mu bola udelená Nobelova cena za fyziológiu alebo medicínu za objav hlavných krvných skupín, ktorý publikoval v roku 1901 a za zavedenie AB0 systému označovania krvných skupín. Na základe jeho vyskumu vykonal v roku 1907 Reuben Ottenberg v nemocnici Mount Sinai v New Yorku prvú úspešnú transfúziu krvi. Počas svojho života sa stal americkým občanom.

Je po ňom pomenovaný kráter *Landsteiner* na privrátenej strane Mesiaca.

## Referencie

## Iné projekty

## Zdroj

Kategória:Rakúski biológovia
Kategória:Biológovia USA
Kategória:Nositelia Nobelovej ceny za fyziológiu alebo medicínu
Kategória:Naturalizované osobnosti USA
Kategória:Osobnosti na rakúskych poštových známkach
Kategória:Osobnosti z Viedne
Kategória:Osobnosti na rakúskych bankovkách
Kategória:Absolventi Univerzity v Zürichu
Kategória:Vyučujúci na Univerzite v Ženeve
Kategória:Absolventi Univerzity v Ženeve
Obrat (DPH)

**Obrat** sú - podľa §4(9) slovenského zákona č. 222/2004 Z. z. o DPH (stav leto 2009) - výnosy (príjmy) bez DPH z dodávaných tovarov a služieb v tuzemsku okrem:
* (a) výnosov (príjmov) z tovarov a služieb, ktoré sú podľa § 28-36 a 40-43 zákona o DPH oslobodené od DPH (t. j. poštové služby, zdravotná starostlivosť, služby sociálnej pomoci, výchovné služby a vzdelávacie služby, služby dodávané členom, služby súvisiace so športom alebo telesnou výchovou, kultúrne služby, zhromažďovanie finančných prostriedkov, služby verejnoprávnej televízie a verejnoprávneho rozhlasu, predaj poštových cenín a kolkov, prevádzkovanie lotérií a iných podobných hier, dodanie tovaru, pri ktorom nebola odpočítaná daň, s oslobodením od dane) a 
* (b) výnosov (príjmov) z poisťovacích služieb, ktoré sú oslobodené od dane podľa § 37 zákona o DPH, a finančných služieb, ktoré sú oslobodené od dane podľa § 39 zákona o DPH, ak tieto služby sú poskytované pri dodaní tovaru alebo služby ako doplnkové služby.
* (c) výnosov (príjmov) z príležitostne predaného hmotného či nehmotného majetku (s výnimkou zásob)

## Usmernenie
Usmernenie Ministerstva financií č. 6/2004 k § 4 ods. 9 zákona č. 222/2004 Z. z. o dani z pridanej hodnoty ďalej upresňuje nasledovné:
*Výnosy (príjmy) z dodania a nájmu nehnuteľnosti sa zahŕňajú do obratu, a to aj v prípade, ak ide o dodanie alebo nájom nehnuteľnosti, ktorý je oslobodený od dane podľa § 38 zákona.
*Zdaniteľná osoba zahŕňa do obratu výnosy (príjmy) z dodávaných tovarov a služieb za predpokladu, že tieto zdaniteľné obchody sú predmetom dane. Zdaniteľná osoba zahŕňa výnosy (príjmy) do obratu za kalendárny mesiac, do ktorého je povinná tieto výnosy (príjmy) zaúčtovať v súlade s účtovnými predpismi, inak za mesiac, v ktorom prijala platbu.
*Zahŕňanie výnosov a príjmov do obratu:
**Zdaniteľná osoba, ktorá je účtovnou jednotkou účtujúcou v sústave jednoduchého účtovníctva, zahŕňa do obratu definovaného v § 4 ods. 9 zákona o DPH príjmy bez dane z dodávaných tovarov a služieb.
**Zdaniteľná osoba, ktorá je účtovnou jednotkou účtujúcou v sústave podvojného účtovníctva, zahŕňa do obratu definovaného v § 4 ods. 9 zákona o DPH výnosy bez dane z dodávaných tovarov a služieb.
**Zdaniteľná osoba, ktorá nie je účtovnou jednotkou, zahŕňa do obratu definovaného v § 4 ods. 9 zákona o DPH príjmy bez dane z dodávaných tovarov a služieb.

## Externé odkazy
* Zákon o DPH (v znení z leta 2009)
* Text usmernenia

Kategória:Daňové právo
Colníčka

**Colníčka** môže byť:
*ženský rod slova colník
*časť seriálu Mafstory, pozri Colníčka (Mafstory)